**Anyaföldünk - földanyánk**

2012. augusztus 31. Vidékfejlesztési műhelybeszélgetés, szakmai párbeszéd, a helyi gazdálkodók terveinek segítésére

Szigetmonostor - Horány, Árnyas Sziget Ifjúsági Tábor

Moderátor: Balogh Judit Anikó   
(kertészmérnök, környezetvédelmi szakértő)

* Anyaföldünk - földanyánk, Gaia. Az ún.Gaia-elmélet felfedezője James Lovelock 1979-ben írt népszerűsítő könyvében fejtette ki először közérthető módon a"Gaia: A new look at life on Earth"című könyvében. James Lovelock definíciója szerint a Gaia: A föld bioszféráját, atmoszféráját, vizeit és földjeit magába foglaló komplex egység; mely maga képes a földi élethez szükséges optimális fizikai és kémiai környezetet kialakítani/fenntartani. Mára azonban az emberiség félő, hogy visszafordíthatatlanul beavatkozott ebbe *az önkiegyensúlyozó harmóniába* és ezzel a Földet és élővilágát – beleértve magát az embert is létében veszélyezteti.
* **Talajaink termékenységének megőrzése**, vegyszermentes javítása és a környezet-megóvó mezőgazdálkodás egy 60%-os arányú mg-i hasznosítású országban, hazánkban fontos. Tanuljunk meg újra a komposztálást, mert ezzel helyben megoldható a talajok tápanyagutánpótlása.
* A földi élet rendszere a biológiai sokféleségen alapszik, ez az élővilág alkalmazkodó képességének záloga. Ugyan így, az élelmezés alapanyagait az **agrodiverzitás** biztosítja, ami a haszonállatok és növények tájfajtáit foglalja magában. A még meglévő tájfajtáink kisrégiónkénti összegyűjtése és ún. „használva megőrzése”, - azaz tenyésztésük és termesztésük – a kistermelői, extenzív élelmezés-biztonságunk alapja.
* **Az élelmiszer útja „a szántóföldtől az asztalig**” *az élelmiszerbiztonságot kell, hogy garantálja, azaz:*
  + Az élelmiszerek előállítása során minél kevesebb kémiai és más, az ember egészségére és környezete számára veszélyes beavatkozást (pl. genetikai módosítás) végezzünk!
  + Az élelmiszer útja a szántóföldtől a „tányérig” dokumentálható legyen, azaz az *értékesítésnél* igazolni kell, hogy ki, hol és hogyan állította elő az élelmiszert. Tehát, a kistermelő is **felelős** az általa forgalomba hozott élelmiszer biztonságáért, minőségéért, a nyomonkövethetőség biztosításáért és dokumentálásáért.
* **A víz élet**. Iható, ún. édesvízben hazánk még bővelkedik, de globálisan egyre nagyobb az ivóvízhiány. Ezért *globálisan* fontos ivóvízkészletünk megőrzése a helyes vízgazdálkodás és vízbázis védelem a fenntarthatóság jegyében. Ezt fogalmazza meg az EU Vízkeretirányelv is, mely hazánkra nézve is kötelező érvényű, beleértve az *aktív állampolgári részvételt.*